Updated Sat, 08th Feb 2020 01:26 PM IST
दिल्ली में विधानसभा चुनाव के लिए मतदान जारी है और 1.47 करोड़ मतदाता चुनावी मैदान में मौजूद 672 उम्मीदवारों का भाग्य तय करेंगे। इस मतदान के नतीजे 11 फरवरी को सामने आएंगे। इसी बीच नेताओ के बीच जुबानी जंग जारी है।
दिल्ली के मुख्यमंत्री अरविंद केजरीवाल के निकट सहयोगी रहे कुमार विश्वास ने शनिवार को उन पर तंज कसते हुए कहा कि दिल्ली वालों के लिए पिछले पांच साल का कलंक धोने का समय आ गया है।
श्री विश्वास ने ट्वीट किया, ‘‘पिछले पांच साल के कलंक धोने का समय है दिल्ली वालो वोट की चोट से समाज, देश, आशाओं, सेना, मित्रता एवं भरोसे की हत्या करने वाले राजनैतिक एडस आत्ममुग्ध बौनों के निकृष्ट मंसूबे ध्वस्त करने का समय है निकलो घरों से, बताओ कि बना सकते हो तो अंहकारी शिशुपालों को मिटा भी सकते हो।’’
पिछले विधानसभा चुनाव में श्री विश्वास आप पार्टी के संयोजक श्री केजरीवाल के पक्ष में राजधानी की जनता को वोट करने का आग्रह किया था। राज्यसभा सदस्य बनाने को लेकर दोनों नेताओं के बीच मतभेद उभरकर सामने आये थे।
दिल्ली चुनाव : मनोज तिवारी बोले- 50 से अधिक सीटें जीतेंगे और दिल्ली में सरकार बनाएंगे
arvind kejriwaldelhi assembly electiondelhi electionkumar vishwaspollingअरविंद केजरीवालकुमार विश्वासदिल्ली इलेक्शनदिल्ली विधानसभा चुनावमतदान